ΓΡΑΠΤΗ ΕΡΩΤΗΣΗ E-2662/02

υποβολή: Caroline Lucas (Verts/ALE) προς την Επιτροπή

(23 Σεπτεμβρίου 2002)

Θέμα: Αεροπορικές μεταφορές και περιβάλλον

Η ανακοίνωση της Επιτροπής με θέμα Αεροπορικές μεταφορές και περιβάλλον: η πορεία που οδηγεί στην επίλυση των ζεόντων προβλημάτων της αειφόρου ανάπτυξης(1) επισημαίνει ότι στο μέλλον θα προταθούν συμπληρωματικά μέτρα για τη μείωση των αρνητικών επιπτώσεων των αεροπορικών μεταφορών στο περιβάλλον. Επιπλέον, η έκθεση που εκπόνησα εξ ονόματος του Κοινοβουλίου σχετικά με την εν λόγω ανακοίνωση καλεί την Επιτροπή ναποβάλει διάφορες προτάσεις για τις αεροπορικές μεταφορές και το περιβάλλον.

Πότε προτίθεται η Επιτροπή να δημοσιοποιήσει αυτές τις προτάσεις και θα περιλαμβάνουν μέτρα προκειμένου να μειωθούν:

1. οι τοπικές επιπτώσεις των αεροπορικών μεταφορών στο περιβάλλον (όπως εκπομπές αερίων και ο θόρυβος γύρω από τα αεροδρόμια), και

2. οι γενικές επιπτώσεις των αεροπορικών μεταφορών στο περιβάλλον (όπως οι εκπομπές αερίων θερμοκηπίου)·

(1) COM(1999)640.

Απάντηση της κας de Palacio εξ ονόματος της Επιτροπής

(12 Νοεμβρίου 2002)

Σε συνέχεια της ανακοίνωσης της Επιτροπής Αεροπορικές μεταφορές και περιβάλλον(1), δρομολογήθηκε σειρά πρωτοβουλιών στον τομέα αεροπορικές μεταφορές και περιβάλλον:

- Όσον αφορά τον τοπικό περιβαλλοντικό αντίκτυπο των αεροπορικών μεταφορών, η Επιτροπή δρομολόγησε πρόταση οδηγίας για τη δημιουργία κοινοτικού πλαισίου ταξινόμησης των ηχητικών εκπομπών τωνποηχητικών πολιτικών αεροσκαφών με σκοπό τονπολογισμό των τελών θορύβου(2), επί της οποίας το Ευρωπαϊκό Κοινοβούλιο γνωμοδότησε σε πρώτη ανάγνωση.

Στις 26 Μαρτίου 2002, το Ευρωπαϊκό Κοινοβούλιο και το Συμβούλιο εξέδωσαν οδηγία περί της καθιερώσεως των κανόνων και διαδικασιών για τη θέσπιση περιορισμών λειτουργίας σε συνάρτηση με τον προκαλούμενο θόρυβο στους κοινοτικούς αερολιμένες(3) βάσει προτάσεως της Επιτροπής(4). Η οδηγία αυτή θεσπίζει τους κανόνες διευκόλυνσης της επιβολής ομοιόμορφων περιορισμών εκμετάλλευσης στους αερολιμένες, στην κοινοτική επικράτεια.

Εις ό,τι αφορά τις αέριες εκπομπές, η Επιτροπή παρακολούθησε τις δραστηριότητες της Ευρωπαϊκής Συνδιάσκεψης για την Πολιτική Αεροπορία (ΕΣΠΑ) με στόχο την ανάπτυξη συστήματος ταξινόμησης των αεροπλάνων, το οποίο θα μπορούσε να χρησιμεύσει για την είσπραξη των τελών επί ορισμένων αερίων εκπομπών. Μόλις η ΕΣΠΑ οριστικοποιήσει τις τελικές συστάσεις της, η Επιτροπή θα εξετάσει την σκοπιμότητα θέσπισης της εν λόγω μεθόδου ως μεθόδου κοινοτικής εμβέλειας.

- Στον τομέα του παγκόσμιου περιβαλλοντικού αντίκτυπου των παγκόσμιων αεροπορικών μεταφορών, η Επιτροπή παρήγγειλε μελέτη στην οποία αναλύονται πολλά οικονομικά μέσα. Η εν λόγω μελέτη θα δημοσιευθεί λίαν προσεχώς και η Επιτροπή θα καλέσει τα ενδιαφερόμενα μέρη να καταθέσουν τα σχόλιά τους επί των αποτελεσμάτων της. Η Επιτροπή θα λάβειπόψη τις ενδεχόμενες αντιδράσεις και εισηγήσεις του Κοινοβουλίου και του Συμβουλίου εις ό,τι αφορά την εν λόγω μελέτη.

- Τέλος, σε διεθνές επίπεδο, η Κοινότητα και τα κράτη μέλη της έλαβαν θέσεις που είχαν ως αποτέλεσμα να περιληφθεί το ζήτημα του περιορισμού των εκπομπών και της προετοιμασίας ενός νέου προτύπου θορύβων, μεταξύ των προτεραιοτήτων εργασίας της Διεθνούς Οργάνωσης Πολιτικής Αεροπορίας (ΔΟΠΑ), ενόψει της Συνέλευσης του 2004. Στο πλαίσιο αυτό, η Επιτροπή σε συνεργασία με τα κράτη μέλη, προωθεί την ευελιξία των κανόνων της ΔΟΠΑ εις ό,τι αφορά τα οικονομικά κίνητρα.

(1) COM(1999)640 τελικό.

(2) COM(2001)74 τελικό.

(3) Οδηγία 2002/30/ΕΚ του Ευρωπαϊκού Κοινοβουλίου και του Συμβουλίου, της 26ης Μαρτίου 2002, περί της καθιερώσεως των κανόνων και διαδικασιών για τη θέσπιση περιορισμών λειτουργίας σε συνάρτηση με τον προκαλούμενο θόρυβο στους κοινοτικούς αερολιμένες, ΕΕ L 85 της 28.3.2002.

(4) COM(2001)695 τελικό.